2008 में सिनेमा घरों में जारी होने वाली उनकी पहली फिल्म 1939-सेट फिल्म "मिस पेट्टीग्रू लिव्स फॉर ए डे" थी, जिसमे उन्होंने डेलिसिया लाफोसे का किरदार किया है, वह एक लन्दन में रहने याली अमेरिकी अभिनेत्री है जिसका जीवन एक मिस पेट्टीग्रू नाम की एक महिला से मिलने के बाद बदल जाता है, मिस पेट्टीग्रू की भूमिका फ्रैन्सेस मैकडौरमेंड ने की थी। जबकि फिल्म को सामान्यतया अच्छी प्रतिक्रिया मिली, पर यह कहा गया कि एडम्स की भूमिका "जूनबग" और "इन्चैनटेड" के उनके चरित्र के सामान ही प्रसन्नतापूर्ण और भोली थी। "लॉस एंजेल्स टाइम्स" की कैरिना चोकैनो ने कहा कि "एडम्स एक चालक महिला द्वारा बेवकूफी का अभिनय करने वाले चरित्र को निभाने में अत्यंत कुशल हैं।" द "हॉलीवुड रिपोर्टर" के किर्क हनिकट ने लिखा कि "एडम्स ने एक प्रकार से लगभग " इन्चैनटेड " में निभायी गयी राजकुमारी की भूमिका को ही एक मोहक स्पर्श और शरारत के साथ पुनः निभाया है।"

जब एडम्स से यह पूछा गया कि क्या वह शैलीगत किरदारों में बांध जाने के खतरा महसूस कर रही हैं, तो उन्होंने कहा, "अभी इस बिंदु पर तो नहीं... अभी मै सिर्फ वही कर रही हूँ जो करना मुझे पसंद है, मैंने कुछ भिन्न फ़िल्में भी की हैं और कुछ भिन्न किस्म के किरदार भी किये हैं। मैंने इस वर्ष एक ड्रामा फिल्म की है, सनडांस के दौरान हमारी एक फिल्म भी दिखाई गयी थी ("सनशाइन क्लीनिंग"), लेकिन मुझे आशावादी चरित्र करने में ज्यादा अच्छा लगता है, मुझे यह इसलिए पसंद है क्यूंकि आप चाहे यां ना चाहे फिर भी आप अपने किरदार को अपने साथ घर ले ही जाते हैं।" एक अन्य साक्षात्कार में, एडम्स ने कहा,"मुझे लगता है मै वास्तव ने इस प्रकार के चरित्रों के लिए स्वाभाविक प्रतिक्रिया दे पाती हूँ... यह बहुत गहरे होते हैं और उनके बारे मे मुझे यह अच्छा लगता है कि उनके कारण ही आज मेरा यह चुनाव इतना मज़ेदार साबित हो रहा है।.. मै वाकई इस प्रकार के आशावादी भावों के साथ सामंजस्य बैठा पाती हूँ." उन्होंने यह भी कहा कि अपने स्वाभाविक ब्लौन्ड बालों को लाल रंग में रंगने से पहले, वह अधिकतर "धूर्त लड़कियों" की भूमिका करती थीं।"

2008 के अंत में, एडम्स ने "डाउट" में काम किया, जोकि जौन पेट्रिक शान्ले के इसी नाम के नाटक का रूपांतरण था, एडम्स ने इसमें मेरिल स्ट्रीप, फिलिप सीमोर हॉफमैन और वियोला डेविस के साथ युवा व नादान सिस्टर जेम्स का किरदार किया था। जब उन्हें "सनशाइन क्लीनिंग" की अपनी सहकर्मी एमिली ब्लंट द्वारा इस फिल्म के बारे में पता चला तो एडम्स सिस्टर जेम्स के किरदार को पाने के लिए प्रयास करने लगी, लेकिन उन्हें यह बताया गया कि यह किरदार पहले ही किसी अन्य अभिनेत्री को दिया जा चुका है। अंततः शान्ले ने इस किरदार के लिए एडम्स को ले लिया क्यूंकि "उसके अन्दर वह इंग्रिड बर्गमैन वाली बात है, वह चमक है। इस दुनिया में आप अच्छे लोगों को संघर्ष करता हुआ देखेंगे. वह अत्यधिक बुद्धिमान है पर उसके अन्दर यह एक ख़ास मासूमियत भी है। उसका चेहरा प्रकाश की तरह सुन्दर है।" एडम्स ने बताया कि स्ट्रीप्स और हॉफमैन के साथ काम करने में "एक प्रकार की अनिश्चितता, एक प्रकार के संदेह और इतने बढ़िया कलाकारों को प्रसन्ना कर पाने की इच्छा का भाव आ रहा था।" फिल्म को अच्छी प्रतिक्रिया मिली, जबकि एडम्स के चरित्र के बारे में यह कहा गया कि वह चारों प्रमुख भागों के बीच "सबसे कम दिखावटी" था। हालाँकि "द न्यू यार्क टाइम्स" के मन्होला डरगिस ने उनके अभिनय की आलोचना की और उसे "कमज़ोर" कहा, "वैराइटी" के टौड मैककार्थी ने टिपण्णी दी "एडम्स ने वही सब किया है जो कोई भी एक अच्छी युवा नन के किरदार के साथ कर सकता है।" "सैन फ्रैंसिस्को क्रॉनिकल" के मिक लासैले ने लिखा: "एडम्स फिल्म की एक अकेली अच्छाई प्रस्तुत करती हैं। 
एडम्स की अगली भूमिका "" में एमीलिया इयरहार्ट की थी, यह भूमिका बेन स्टिलर के विपरीत थी। इस फिल्म का पहला प्रदर्शन 2009 में मेमोरियल डे सप्ताहांत पर किया गया और इसने कुल 15.3 मिलियन डॉलर के व्यवसाय के साथ, "टर्मिनेटर सैल्वेशन" को पछाड़ते हुए यू.एस बॉक्स ऑफिस पर शीर्ष स्थान प्राप्त किया। हालाँकि फिल्म को "मिश्रित या औसत प्रतिक्रिया" मिली, पर एडम्स के अभिनय की प्रशंसा सभी आलोचकों ने की। इसे सकारात्मक प्रतिक्रिया देने वालों में, "शिकागो ट्रिब्यून" के माइकेल फिलिप्स ने विचार दिया कि फिल्म "फिल्म में विशेष परिवर्तन हो जाता है जैसे ही एमी एडम्स, एविएट्रिक्स एमीलिया इयरहार्ट के रूप में परदे पर आती हैं।.. वह अद्भुद हैं - परदे पर उनकी उपस्थिति एक चमक जैसी होती है" और "इंटरटेनमेंट वीकली" के ओवन ग्लेबरमैन ने लिखा कि ""स्मिथसोनियन के झगड़े" बहुत जीवन हैं। लेकिन वह एडम्स है हैं जो इसमें एक जोश का संचार करती हैं।" दूसरी ओर, "द बोस्टन ग्लोब" के टाइ बर ने फिल्म को पसंद नहीं किया और एडम्स का वर्णन करते हुए कहा "वह एक चंचल गोली कि तरह थी जिसमे उस महिला के चरित्र से भी कोई समानता नहीं थी जिसका किरदार वह निभा रही थीं।" जबकि "वैराइटी" के लेयल लोवैनस्टीन को ऐसा लगा कि एडम्स "कुछ ज्यादा ही प्रयास कर रही थीं", रॉजर एबर्ट ने टिपण्णी दी कि फिल्म में वह ही एक मात्र ऐसी अभिनेत्री थीं जिन्होंने वास्तव से बहुत अच्छा अभिनय किया। फिल्म के निर्देशक, शौन लेवी उनके बारे में कहते हैं कि: "मुझे नहीं पता कि उनकी पीढ़ी में उनसे भी अच्छी अभिनेत्री कोई है।.. मेरा मतलब है और भी कई बड़ी महिला कलाकार हैं, लेकिन कोई ऐसा नहीं है जोकि एक ही वर्ष में "डाउट" और "जूली & जूलिया", और "नाईट एट द म्यूजियम 2" कर सके? उनकी क्षमता की तुलना संभव नहीं है। यह फिल्म पहले से भी अच्छी है, ऐसा सोचने के पीछे एक बहुत महत्त्वपूर्ण कारण यही है।"

"स्मिथसोनियन" के बाद, एडम्स ने "जूली & जूलिया" में एक कुंठित सरकारी सचिव, जूली पॉवेल का किरदार किया, जो जूलिया चाइल्ड की किताब "मास्टरिंग द आर्ट ऑफ़ फ्रेंच कुकिंग" में दी गयी प्रत्येक व्यंजन विधि को बनाने का निश्चय करती है। इसके बाद वह "लीप इयर" में आयीं, यह एक रोमानी हास्य फिल्म थी जो मार्च 2009 में शुरू हुयी और 2010 की शुरुआत में जारी हो गयी थी। उनकी आने वाली फिल्मों में "द फाइटर", "डॉटर ऑफ़ द क्वीन ऑफ़ शेबा" ; और एडेना हल्पर्न के उपन्यास "द टेन बेस्ट डेज़ ऑफ़ माई लाइफ" का रूपांतरण शामिल है, जिसकी वह निर्माता भी होंगीं.

निजी जीवन
2005-2007: महत्त्वपूर्ण सफलता
2008- से अबतक
प्रारंभिक जीवन